 Awọn ọdẹ dara pọ mọ awọn to n ṣewọde SARS lỌṣun, wọn lawọn yoo pese aabo fun wọn : Pẹlu bi iwọde ta ko SARS ṣe n tẹsiwaju kaakiri orileede yii, awọn ẹgbẹ ọdẹ nipinlẹ Ọṣun ti darapọ mọ awọn ọdọ to n fẹhonu han naa, wọn si fi atilẹyin wọn han si nnkan ti wọn n beere fun, wọn ni ṣe ni kijọba mu atunṣe nla ba ileeṣẹ ọlọpaa lapapọ.Lasiko ti awọn ọdẹ ọhun, labẹ Hunters Guild of Nigeria, darapọ mọ awọn ọdọ lorita Ọlaiya, lọsan-an ọjọ Isegun, Tusidee, ọsẹ yii, niluu Oṣogbo, ni wọn sọ pe lati le ṣẹru ba awọn janduku ti wọn le fẹẹ sọ awọn to n ṣewọde ọhun lẹnu lawọn ṣe wa.Alaga wọn, Nurein Hameed, sọ pe awọn yoo maa lọ kaakiri agbegbe to wa niluu Oṣogbo lati dẹkun awọn janduku ti wọn n fi EndSars boju ja awọn araalu lole.Husein bu ẹnu atẹ lu bi awọn kan ṣe kọ lu Gomina Oyetọla lọjọ Abamẹta, Ṣatide, to kọja, o ni awọn yoo gbiyanju lati ṣawari awọn ti wọn huwa naa, awọn yoo si fa wọn le agbofinro lọwọ. 